Det er for galt, at drikkevandet skal komme i fare under etableringen af en 3. limfjordsforbindelse, mener Gitte Ramhøj.

Gitte Ramhøj fra Nørresundby har haft en hobby de sidste 30 år, der nu er begyndt at gøre hende bekymret. Hun er nemlig meget optaget af at passe på grundvandet. Hun er pensioneret landskabsarkitekt og har i mange år arbejdet miljø, og i dag bruger hun en stor del af sin tid med at følge planerne for etablering af en af ny 3. limfjordsforbindelse. For med den linjeføring, der er på tegnebrættet lige nu, så vil limfjordsforbindelsen, ifølge hende, gå henover såbare boringsnære drikkevandsområdet, og det er særligt et område ved Drastrup syd for Aalborg, som Gitte Ramhøj frygter for. - Jordbunden består af opsprækket kalk og kridt med et lag grus og sand over, som ikke har nogen rensende effekt, og det betyder, at det der bliver spildt eller heldt ud på jordoverfladen går direkte i grundvandet, siger Gitte Ramhøj og fortsætter: - Allerede i anlægsfasen er der en høj risiko for at grundvandet vil blive forurenet, siger hun. Du kan se mere til Gitte Ramhøj, og hvad hendes bekymring fulgte af debat i TV2 Nord programmet ”Det er for galt”: